ROMÂNIA

JUDEŢUL SUCEAVA

# MUNICIPIUL CÂMPULUNG MOLDOVENESC

# PRIMAR

## EXPUNERE DE MOTIVE

**la proiectul de hotărâre**

**cu privire la aprobarea scutirilor la plata impozitului pe clădiri/teren în cazul unor calamități naturale**

Conform prevederilor Codului fiscal, Consiliile locale pot hotărî să acorde scutirea sau reducerea impozitului/taxei pe clădiri şi teren datorate pentru clădirile/terenurile afectate de calamităţi naturale, pentru o perioadă de până la 5 ani, începând cu 1 ianuarie a anului în care s-a produs evenimentul Prin Hotărârea Consiliului local nr.132/2018 cu privire la stabilirea impozitelor şi taxelor locale pentru anul 2019 s-a aprobat procedura de acordare a scutirilor la plata impozitului/taxei pe clădiri/teren datorat bugetului local în cazul unor calamităţi naturale.

Urmare solicitărilor unor persoane cărora le-au fost afectate locuinţele/terenurile de către inundaţiile din anul 2018, confirmate de către Compartimentul de situaţii de urgenţă, securitate şi sănătate în muncă, am iniţiat acest proiect de hotãrâre, cu precizarea cã întreaga documentaţie a fost întocmitã conform prevederilor legale.

Precizare : cererile celor 44 de persoane, precum şi alte documente, se află la Compartimentul de situaţii de urgenţă, securitate şi sănătate în muncă.

Supun aprobării dumneavoastrã acest proiect de hotãrâre.

**PRIMAR,**

**Negură Mihăiţă**